Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission ilmoitus - Tietylle säännölliselle lentoliikenteelle Azorien autonomisella alueella asetettujen julkisen palvelun velvoitteiden asettaminen (ETA:n kannalta merkityksellinen teksti)



Virallinen lehti nro C 115 , 16/05/2002 s. 0002 - 0007



Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission ilmoitus Tietylle säännölliselle lentoliikenteelle Azorien autonomisella alueella asetettujen julkisen palvelun velvoitteiden asettaminen (2002/C 115/02) (ETA:n kannalta merkityksellinen teksti) 1. Azorien autonomisen alueen hallitus on päättänyt asettaa asetuksen (ETY) N:o 2408/92 4 artiklan 1 kohdan a alakohdan mukaisesti julkisen palvelun velvoitteita 27 päivästä lokakuuta 2002 seuraavilla reiteillä harjoitetulle säännölliselle lentoliikenteelle: - Ponta Delgada-Santa Maria-Ponta Delgada - Ponta Delgada-Terceira-Ponta Delgada - Ponta Delgada-Horta-Ponta Delgada - Ponta Delgada-Pico-Ponta Delgada - Ponta Delgada-São Jorge-Ponta Delgada - Ponta Delgada-Flores-Ponta Delgada - Terceira-Graciosa-Terceira - Terceira-São Jorge-Terceira - Terceira-Pico-Terceira - Terceira-Horta-Terceira - Terceira-Flores-Terceira - Terceira-Corvo-Terceira - Horta-Flores-Horta - Horta-Corvo-Horta - Corvo-Flores-Corvo. 2. Julkisen palvelun velvoitteet ovat seuraavat: Lentojen vähimmäismäärät - reitillä Ponta Delgada-Santa Maria-Ponta Delgada, 9 edestakaista lentoa viikossa marraskuusta maaliskuuhun, 10 edestakaista lentoa viikossa huhtikuusta kesäkuuhun ja syys- ja lokakuussa sekä 14 edestakaista lentoa viikossa heinä- ja elokuussa, vähintään yksi edestakainen lento päivässä koko vuoden ajan, - reitillä Ponta Delgada-Terceira-Ponta Delgada, 22 edestakaista lentoa viikossa syyskuussa ja kesäkuussa sekä 26 edestakaista lentoa viikossa heinä- ja elokuussa, vähintään 2 edestakaista lentoa päivässä koko vuoden ajan, - reitillä Ponta Delgada-Horta-Ponta Delgada, 6 edestakaista lentoa viikossa marraskuusta maaliskuuhun, 11 edestakaista lentoa viikossa huhtikuusta kesäkuuhun ja syys- ja lokakuussa sekä 17 edestakaista lentoa viikossa heinä- ja elokuussa, - reitillä Ponta Delgada-Pico-Ponta Delgada, 2 edestakaista lentoa viikossa marraskuusta maaliskuuhun, 7 edestakaista lentoa viikossa huhtikuusta kesäkuuhun ja syys- ja lokakuussa sekä 9 edestakaista lentoa viikossa heinä- ja elokuussa, - reitillä Ponta Delgada-São Jorge-Ponta Delgada, 3 edestakaista lentoa viikossa huhtikuusta kesäkuuhun ja syys- ja lokakuussa sekä 6 edestakaista lentoa viikossa heinä- ja elokuussa, - reitillä Ponta Delgada-Flores-Ponta Delgada, 2 edestakaista lentoa viikossa huhtikuusta kesäkuuhun ja syys- ja lokakuussa sekä 4 edestakaista lentoa viikossa heinä- ja elokuussa, - reitillä Terceira-Graciosa-Terceira, 7 edestakaista lentoa viikossa syyskuusta kesäkuuhun ja 8 edestakaista lentoa viikossa heinä- ja elokuussa, vähintään 1 edestakainen lento päivässä maanantaista lauantaihin syyskuusta kesäkuuhun ja 1 edestakainen lento päivässä maanantaista sunnuntaihin heinä- ja elokuussa, - reitillä Ponta Delgada-São Jorge-Terceira, 8 edestakaista lentoa viikossa syyskuusta ja kesäkuuhun sekä 9 edestakaista lentoa viikossa heinä- ja elokuussa, vähintään 1 edestakainen lento päivässä koko vuoden ajan, - reitillä Terceira-Pico-Terceira, 7 edestakaista lentoa viikossa syyskuusta kesäkuuhun sekä 8 edestakaista lentoa viikossa heinä- ja elokuussa, vähintään 1 edestakainen lento päivässä koko vuoden ajan, - reitillä Terceira-Horta-Terceira, 11 edestakaista lentoa viikossa syyskuusta kesäkuuhun sekä 14 edestakaista lentoa viikossa heinä- ja elokuussa, vähintään 1 edestakainen lento päivässä koko vuoden ajan, - reitillä Terceira-Flores-Terceira, maanantaista perjantaihin 2 edestakaista lentoa viikossa syyskuusta kesäkuuhun sekä 4 edestakaista lentoa viikossa heinä- ja elokuussa, - reitillä Terceira-Corvo-Terceira, maanantaista perjantaihin 3 edestakaista lentoa viikossa heinä- ja elokuussa; lennot voidaan yhdistää Hortan tai Floresin lentoihin, - reitillä Horta-Flores-Horta, 4 edestakaista lentoa viikossa maanantaista lauantaihin syyskuusta kesäkuuhun sekä 5 edestakaista lentoa, joista yksi sunnuntaina, viikoittain heinä- ja elokuussa, - reitillä Horta-Corvo-Horta, 3 edestakaista lentoa viikossa koko vuoden ajan vuoropäivinä maanantaista perjantaihin; lennot voidaan yhdistää Floresin lentoihin, - reitillä Corvo-Flores-Corvo, 2 edestakaista lentoa viikossa koko vuoden ajan maanantaista perjantaihin; ei peräkkäisinä päivinä. Kun Ponta Delgadan, Terceiran, Hortan ja Corvon lentoihin yhdistetään Flores, pitäisi tarjota päivittäinen lento Floresiin maanantaista lauantaihin syyskuusta kesäkuuhun ja maanantaista sunnuntaihin heinä- ja elokuussa. Kullekin saarelle on tarjottava kaksi viikottaista lentoa, joiden avulla on yhteys alueen ulkopuolelle tai ulkopuolelta, vähintään kaksi lentoa kumpaankin suuntaan, sekä yksi yhteys viikossa kunkin saaren ja muiden saarten välillä. Kun ei ole pakko tarjota päivittäistä yhteyttä tietylle saarelle, on tarjottava vähintään yksi viikottainen yhteys alueen ulkopuolelle tai ulkopuolelta, myös São Migueliin, Terceiraan ja Faialiin. Kapasiteetti Viikottaisen kapasiteetin on oltava vähintään: - reitillä Ponta Delgada-Santa Maria-Ponta Delgada, 1050 paikkaa marraskuusta maaliskuuhun, 1200 paikkaa huhtikuusta kesäkuuhun sekä syys- ja lokakuussa ja 1680 paikkaa heinä- ja elokuussa, - reitillä Ponta Delgada-Terceira-Ponta Delgada, 2590 paikkaa syyskuusta kesäkuuhun ja 3070 paikkaa heinäkuussa ja elokuussa, - reitillä Ponta Delgada-Horta-Ponta Delgada, 620 paikkaa marraskuusta maaliskuuhun, 1270 paikkaa huhtikuusta kesäkuuhun sekä syys- ja lokakuussa ja 1960 paikkaa heinä- ja elokuussa, - reitillä Ponta Delgada-Pico-Ponta Delgada 200 paikkaa marraskuusta maaliskuuhun, 780 paikkaa huhtikuusta kesäkuuhun sekä syys- ja lokakuussa ja 1000 paikkaa heinä- ja elokuussa, - reitillä Ponta Delgada-São Jorge-Ponta Delgada 330 paikkaa huhtikuusta kesäkuuhun sekä syys- ja lokakuussa ja 670 paikkaa heinäkuussa ja elokuussa, - reitillä Ponta Delgada-Flores-Ponta Delgada 190 paikkaa huhtikuusta kesäkuuhun sekä syys- ja lokakuussa ja 380 paikkaa heinäkuussa ja elokuussa, - reitillä Terceira-Graciosa-Terceira 700 paikkaa syyskuusta kesäkuuhun sekä 910 paikkaa heinäkuussa ja elokuussa, - reitillä Terceira-São Jorge-Terceira 820 paikkaa syyskuusta kesäkuuhun ja 1040 paikkaa heinäkuussa ja elokuussa, - reitillä Terceira-Pico-Terceira 780 paikkaa syyskuusta kesäkuuhun ja 890 paikkaa heinäkuussa ja elokuussa, - reitillä Terceira-Horta-Terceira: 1290 paikkaa marraskuusta maaliskuuhun, 1320 paikkaa huhtikuusta kesäkuuhun sekä syys- ja lokakuussa ja 1680 paikkaa heinä- ja elokuussa, - reitillä Terceira-Flores-Terceira 190 paikkaa syyskuusta kesäkuuhun ja 380 paikkaa heinäkuussa ja elokuussa, - reitillä Terceira-Corvo-Terceira 60 paikkaa heinäkuussa ja elokuussa, - reitillä Horta-Flores-Horta 380 paikkaa syyskuusta kesäkuuhun ja 480 paikkaa heinäkuussa ja elokuussa, - reitillä Horta-Corvo-Horta 60 paikkaa koko vuoden ajan, - reitillä Corvo-Flores-Corvo 40 paikkaa koko vuoden ajan. Jos liikenne keskeytetään väliaikaisesti ennalta aavistamattomien olosuhteiden, ylivoimaisen esteen tai muiden syiden takia, suunniteltua kapasiteettia on lisättävä vähintään 60 prosenttia siitä lähtien, kun toiminta voidaan aloittaa uudelleen ja siihen saakka, kunnes lentojen keskeytyksen takia ruuhkautuneet kuljetukset on saatu purettua. Kun matkustajapaikkojen keskimääräinen käyttöaste tietyllä reitillä ja IATAn liikennekaudella on yli 70 % liikennöitsijöiden tarjoamasta kokonaiskapasiteetista, tarjottavaa kapasiteettia on lisättävä seuraavalla vastaavalla kaudella vähintään sellaisella määrällä, joka vastaa eroa kyseiseen enimmäisprosenttimäärään. Kun odotuslistalla olevien matkustajien lukumäärä on enemmän kuin 5 prosenttia tietyllä reitillä tarjottavasta viikottaisesta kapasiteetista tai kun se vastaa kyseisellä reitillä eniten käytetyn ilma-aluksen kapasiteettia, sen mukaan kumpi on pienempi, on lisättävä ylimääräinen lento, jos matkustajille ei suunnitellun aikataulun mukaan voida tarjota jatkolentoa 48 tunnin kuluessa. Lisälentoja on myös tarjottava eri saarilla järjestettävien uskonnollisten juhlien sekä urheilu- ja kulttuuritapahtumien aiheuttamaa liikennettä varten. Näillä lisälennoilla käyttöasteen on oltava vähintään 70 prosenttia yhteen suuntaan. Rahtiliikenne, posti mukaan luettuna, hoidetaan matkustajaliikenteeseen käytettyjen ilma-alusten kapasiteetilla. Käytettyjen ilma-alusten luokka Lentoliikenne on hoidettava matkustajaliikenteeseen asianmukaisesti sertifioiduilla ilma-aluksilla, joiden on oltava sellaisten teknisten ja operationaalisten vaatimusten mukaisia, että ne voivat liikennöidä lentoasemille, joilla yölentoja on rajoitettu. Azorien autonomisen alueen lentoasemilla ja lentokentillä on noudatettava toimintaa koskevia vaatimuksia, jotka on julkaistu asiakirjoissa "Aeronautical Information of Portugal" (AIP) ja "Manual Pilot Civil" (MPC). Ilma-alusten kapasiteetti: on käytettävä vähintään 18 matkustajapaikalle sertifioituja lentokoneita. Hinnat Hinnastoon on kuuluttava a) turistiluokan viitehinta ilman rajoituksia; hinnat esitetään liitteessä A; b) valikoima kysynnästä riippuvia erikoishintoja, joille voidaan asettaa erilaisia ehtoja, erityisesti: - eläkeläishinta - nuorisohinta - APEX; c) alennushinnat, joita sovelletaan Portugalin ja EU:n kansalaisiin, jotka ovat asuneet Azorien autonomisella alueella vähintään kuusi kuukautta; enimmäishinnat esitetään liitteessä B; d) alennushinnat, joita sovelletaan Azorien autonomisella alueella asuvien opiskelijoiden matkoihin alueen sisällä kotisaaren ja sen saaren välillä, jossa oppilaitos sijaitsee; alennus on 40 prosenttia normaalihinnasta; e) alennushinta lapsille: 50 prosenttia aikuisen lipun hinnasta; f) alennushinta sylilapsille: 10 prosenttia aikuisen lipun hinnasta. Edellä mainittujen hintojen lisäksi voidaan soveltaa tarjoushintoja, kun alueen talousviranomaiset (Secretaria Regional da Economia) ovat ne hyväksyneet. Alueen talousviranomaisten on myös hyväksyttävä etukäteen rahtihinnasto. Hinnat tarkistetaan vuosittain automaattisesti 1 päivänä huhtikuuta vuodesta 2003 alkaen julkaisussa Grandes Opções do Plano julkaistun edellisen vuoden kuluttajahintojen nousun perusteella. Kuluttajahintaindeksi ilmoitetaan kyseisten reittien lentoliikenteen harjoittajille 28. helmikuuta mennessä. Uudet hinnat ilmoitetaan Euroopan komissiolle, ja hinnat tulevat voimaan sen jälkeen kun ne on julkaistu Euroopan yhteisöjen virallisessa lehdessä. Liitteissä A ja B esitetyt vakiohinnat ovat voimassa lähtöpaikan ja määränpään välillä minkä tahansa välilaskupaikan kautta, jos yhteys mainitaan liitteessä C, vaikka matkan aikana käytettäisiin useampia kuin yhtä liikenteenharjoittajaa. Tällaisessa tapauksessa saartenvälisessä liikenteessä toimivat liikenteenharjoittajat jakavat tulonsa lennettyjen mailien perusteella. Liikenteenharjoittajien on myös sovittava keskenään matkustajaliikenteen edellytyksistä ja määriteltävä esimerkiksi reittiaikataulut sekä sovittava lentolippujen vastavuoroisesta hyväksymisestä ja matkatavaroiden toimittamisesta määränpäähän aiheuttamatta matkustajille vaikeuksia. Toimenpiteille on haettava alueen talousviranomaisten hyväksyminen. Palvelujen jatkuvuus ja täsmällisyyys Lukuun ottamatta tilanteita, joissa on kysymys ylivoimaisesta esteestä, suoraan lentoliikenteen harjoittajasta johtuvista syistä peruutettujen lentojen määrä ei saa ylittää kahta prosenttia suunnitellun aikataulun mukaisista lennoista kullakin IATAn lentoliikennekaudella. Lukuun ottamatta tilanteita, joissa on kysymys ylivoimaisesta esteestä, suoraan lentoliikenteen harjoittajasta johtuvista syistä aiheutuvia yli 15 minuutin myöhästymisiä saa esiintyä enintään 25 prosentissa lennoista. Suunniteltu lentoliikenne on taattava vähintään yhdeksi kalenterivuodeksi, ja se voidaan keskeyttää vain antamalla ennakkoilmoitus kuusi kuukautta aikaisemmin lukuun ottamatta edellä mainittuja poikkeuksia. Aikataulut Lennot on mahdollisuuksien mukaan jaettava tasaisesti viikon ja päivän mittaan. Lennot on lennettävä klo 6:00 (lähtö) ja 0:00 (saapuminen) välillä, jollei lentoasemien ja lentokenttien aukioloajoista tai operationaalisista rajoituksista muuta johdu. Lentojen myynti Lentojen myynnissä on käytettävä vähintään yhtä tietokonepohjaista paikanvarausjärjestelmää, tämän rajoittamatta mahdollisuutta käyttää muita jakelukanavia, joilla voidaan tarjota riittävät tiedot kyseisistä palveluista. Kun varattu lento jätetään käyttämättä, voidaan määrätä seuraamus, joka ei saa olla suurempi kuin 10 % turistiluokan viitehinnasta. Postipalvelu Yleisten postipalvelujen harjoittajan lähettämien postilähetysten kuljetuksen on täytettävä kyseistä yleistä palvelua koskevat vaatimukset ja muut sille laissa asetetut vaatimukset. 3. Ottaen huomioon kyseisten reittien merkitys ja niiden erityisen syrjäisiä seutuja palveleva erityisluonne sekä palvelujen jatkuvuuteen liittyvät poikkeukselliset erityisvaatimukset, yhteisön liikenteenharjoittajille ilmoitetaan seuraavaa: - Lentoliikenteen harjoittajien, jotka aikovat aloittaa liikennöinnin yhdellä tai useammalla reitillä, joilla sovelletaan näitä velvoitteita, on esitettävä etukäteen rahoitussuunnitelma, jossa osoitetaan, että ne pystyvät liikennöimään näillä reiteillä yhden vuoden ajan täyttäen asetetut velvoitteet. Rahoitussuunnitelman on osoitettava positiivista liiketoiminnan tulosta kyseistä liikennettä koskevassa liikennesuunnitelmassa. - Reittien liikennöintiin voivat osallistua kaikki lentoliikenteen harjoittajat, joilla on voimassaoleva toimilupa, jonka jokin jäsenvaltio on myöntänyt yhteisön lentoliikenteen harjoittajien toimiluvista 23. heinäkuuta 1992 annetun neuvoston asetuksen (ETY) N:o 2407/92 mukaisesti, sekä lentoliikenteen harjoittajan soveltuva pätevyyskirja. - Lentoliikenteen harjoittajien, jotka aikovat aloittaa liikennöinnin yhdellä tai useammalla reitillä, on osoitettava, että niiden lentoliikenteen harjoittamista koskevaan lupaan on merkitty riittävästi ilma-aluksia ja vara-aluksia, jotta ne pystyvät toteuttamaan esittämänsä lentoliikennesuunnitelman, ja riittävästi henkilökuntaa, vaikkakin ne voivat myös ostaa lisäkapasiteettia muilta lentoliikenteen harjoittajilta voidakseen selvitä odottamattomista vaikeuksista. - Liikenteenharjoittajien on osoitettava, että ne ovat toiminnan alkamispäivään mennessä hankkineet tai vuokranneet kaikille Azorien saarille riittävästi logistista ja teknistä henkilöstöä, jotta yleisö voi ostaa yksittäisiä lentolippuja suoraan liikenteenharjoittajalta tai valtuutetulta edustajalta. - Liikenteenharjoittajilla on oltava käytössään Azorien autonomisella alueella asianmukaiset tekniset rakenteet, lentotoimintaan sekä ilma-alusten tekniseen huoltoon ja ylläpitoon tarvittavat omat tai vuokratut palvelut ja laitteet, jotka Instituto Nacional de Aviação Civil on etukäteen sertifioinut voimassa olevien säännösten mukaisesti. - Reittien erityisluonteen huomioon ottaen liikenteenharjoittajien on osoitettava, että suurin osa muilla kuin Corvon saaren reiteillä työskentelevästä matkustamohenkilöstöstä puhuu ja ymmärtää portugalia, ja jos on kyse Corvon yhteyksistä, suurin osa teknisestä lentohenkilökunnasta puhuu ja ymmärtää portugalia. - Lentoliikenteen harjoittajat voivat tehdä soveltuvien lakien ja asetusten mukaisesti kaupallisia sopimuksia kuten interline- ja codeshare-sopimuksia. - Jos lentoliikenteen harjoittaja keskeyttää kyseisten reittien liikennöinnin antamatta edellä mainittua julkisen palvelun velvoitteiden mukaista keskeyttämistä koskevaa ennakkoilmoitusta tai jos edellä mainittuja velvoitteita ei täytetä, sille voidaan määrätä hallinnollisia seuraamuksia ja sakkoja. - Lentoliikenteenharjoittajat voivat tehdä tarjouksia yhdestä tai useammasta reitistä vaatimatta rahallista korvausta tai yksinoikeuksia reitille yhden kuukauden ajan asiaa koskevan ilmoituksen julkaisemisesta Euroopan yhteisöjen virallisessa lehdessä. - Jos useampi kuin yksi lentoliikenteenharjoittaja tarjoutuu harjoittamaan liikennettä samalla reitillä vaatimatta rahallista korvausta tai yksinoikeuksia reitille, kaikkien lentoliikenteenharjoittajien on noudatettava huolellisesti kaikkia asetettuja julkisen palvelun velvoitteita lukuun ottamatta lentojen määriä ja kapasiteettia koskevia vaatimuksia, joiden suhteen otetaan huomioon kyseiselle reitille tarjouksen tehneiden liikenteenharjoittajien yhteisvaikutus. Tässä yhteydessä katsotaan, että kukin liikenteenharjoittaja on velvollinen tarjoamaan vähintään sellaisen lentojen määrän ja kapasiteetin, joka saadaan jakamalla tämän ilmoituksen 1 kohdassa kyseiselle reitille määritellyt määrät tasapuolisesti kilpailijoiden määrällä. Yhteisön lentoliikenteen harjoittajille ilmoitetaan, että Azorien autonomisen alueen hallituksen talousviranomaisten liikenteen ja viestinnän alueosasto (Direcção Regional dos Transportes e Comunicações da Secretaria Regional da Economia do Governo Regional dos Açores) vastaa asetettujen julkisen palvelun velvoitteiden noudattamisen valvonnasta. Tarjoukset jätetään edellä mainitulle alueosastolle. LIITE A Turistiluokan normaalihinta (RT) (euroa) >TAULUKON PAIKKA> CVU: Corvo/FLW: Flores/GRW: Graciosa/HOR: Horta/PDL: Ponta Delgada/PIX: Pico/SJZ: São Jorge/SMA: Santa Maria/TER: Terceira LIITE B Asukashinta (RT) (euroa) >TAULUKON PAIKKA> CVU: Corvo/FLW: Flores/GRW: Graciosa/HOR: Horta/PDL: Ponta Delgada/PIX: Pico/SJZ: São Jorge/SMA: Santa Maria/TER: Terceira LIITE C Saarten väliset hinnat Jäljempänä esitetyillä matkareiteillä voidaan tehdä Azorien autonomisen alueen kahden saaren välillä matkoja, joihin liittyy välilasku / kauttakulku yhdessä tai useammassa paikassa. Matkareiteillä sovelletaan lähtöpaikan ja määränpään välisiä hintoja. Matkareitit luetellaan yhteen suuntaan, mutta niitä sovelletaan myös toiseen suuntaan. CVU-FLW(1)-HOR(2)-TER(3)-GRW CVU-FLW-HOR CVU-FLW-HOR-TER-PDL CVU-FLW(4)-HOR(5)-TER(6)-PIX CVU-FLW-HOR-TER-PDL-SMA CVU-FLW(7)-HOR(8)-TER(9)-SJZ CVU-FLW-HOR-TER FLW-CVU(10)-HOR(11)-TER(12)-GRW FLW-CVU(13)-HOR FLW-HOR-TER-PDL FLW-CVU(14)-HOR(15)-TER(16)-PDL FLW-CVU(17)-HOR(18)-TER(19)-PIX FLW-HOR-TER-PDL-SMA FLW-CVU(20)-HOR(21)-TER(22)-PDL(23)-SMA FLW-CVU(24)-HOR(25)-TER(26)-SJZ FLW-HOR-TER FLW-CVU(27)-HOR(28)-TER GRW-TER(29)-HOR GRW-TER-PDL GRW-TER(30)-PIX GRW-TER-PDL-SMA GRW-TER(31)-SJZ HOR-TER-PDL HOR-TER(32)-PIX HOR-TER-PDL-SMA HOR-TER(33)-SJZ PDL-TER-SJZ PDL-TER-PIX PIX-TER-PDL-SMA PIX-TER(34)-SJZ SMA-PDL-TER-SJZ SMA-PDL-TER (1) Ei pysähtymisoikeutta. (2) Text (3) Text (4) Text (5) Text (6) Text (7) Text (8) Text (9) Text (10) Text (11) Text (12) Text (13) Ei pysähtymisoikeutta. (14) Text (15) Text (16) Ei pysähtymisoikeutta. (17) Text (18) Text (19) Text (20) Text (21) Text (22) Text (23) Text (24) Text (25) Text (26) Text (27) Text (28) Text (29) Text (30) Text (31) Text (32) Text (33) Text (34) Text